Predkladacia  správa

Materiál sa predkladá na rokovanie vlády v zmysle bodu B.2. uznesenia č. 605 zo dňa 23. júna 2004.

V rámci svojho pôsobenia v Stredoeurópskej iniciatíve (SEI) Slovenská republika          1. januára 2005 prebrala predsedníctvo tohto medzinárodného regionálneho fóra. 

Vychádzajúc z tradícií a procedurálnych pravidiel SEI SR bude v dňoch                         5. a 7. mája 2005 v Bratislave hostiť zasadnutie Parlamentného výboru  SEI, na ktorom sa zúčastnia poslanci parlamentov Albánska, Bieloruska, Bosny a Hercegoviny, Bulharska, Českej republiky, Chorvátska, Macedónska, Maďarska, Moldavska, Poľska, Rakúska, Rumunska, Slovenska, Slovinska, Srbska a Čiernej Hory, Talianska a Ukrajiny (ďalej len „členské krajiny SEI“).

Hlavnými témami rokovaní budú: Smerovanie regionálneho školstva v členských krajinách SEI a Budúcnosť ekonomík založených na vedomostiach a úloha moderných technológií. 

Predložený materiál má informatívny charakter, z toho dôvodu nebol predložený na medzirezortné pripomienkové konanie.